Ego Robertus, Lingonensis decanus, notifico presentibus et futuris quod Hugo, dominus Tilecastri nepos meus, pro salute anime sue dedit sanctimonialibus de Polongeio et in perpetuum libere et absolute concessit quinque minas annone medietatem frumenti medietatem avene ad mensuram Tilecastri annuatim percipiendas apud Borberen ab assumptione beate Marie usque ad festum omnium sanctorum. Hoc laudavit Guido frater predicti Hugonis. Quod ut ratum maneat et in posterum observetur, sigilli mei munimine confirmatur. Actum est hoc anno gratie M° CC° secundo.